/* KOM/2010/0787 v konečnom znení - COD 2010/0059 */ OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce (pôvodný návrh Komisie o sprievodných opatreniach týkajúcich sa banánov (BAM), KOM(2010) 102)





[pic] | EURÓPSKA KOMISIA | Brusel, 13.12.2010 KOM(2010) 787 v konečnom znení 2010/0059 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce (pôvodný návrh Komisie o sprievodných opatreniach týkajúcich sa banánov (BAM), KOM(2010) 102) 2010/0059 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce (pôvodný návrh Komisie o sprievodných opatreniach týkajúcich sa banánov (BAM), KOM(2010) 102) 1. KONTEXT Dátum predloženia návrhu Európskemu parlamentu a Rade (dokument KOM(2010) 102 v konečnom znení – 2010/0059 COD): | 17. marca 2010 | Dátum predloženia stanoviska Európskeho parlamentu, prvé čítanie: | [21. októbra 2010] | Dátum predloženia zmeneného a doplneného návrhu: | . | Dátum prijatia pozície Rady: | 10. decembra 2010. | 2. CIEľ NÁVRHU KOMISIE Africké, karibské a tichomorské (AKT) krajiny tradične využívajú preferenčný prístup na trh Európskej únie. V nadväznosti na rozhodnutia orgánov Svetovej obchodnej organizácie (WTO), ktoré sa zaoberajú urovnávaním sporov a odvolaniami, musel byť obchodný režim EÚ týkajúci sa banánov uvedený do súladu s právom WTO. Preto bola 15. decembra 2009 parafovaná Ženevská dohoda o obchode s banánmi (GATB), ktorá rieši všetky obchodné spory týkajúce sa banánov a zabezpečuje dodržiavanie pravidiel WTO. V rámci GATB Európska komisia súhlasila s predložením návrhu programu rozvoja na pomoc hlavným africkým, karibským a tichomorským krajinám vyvážajúcim banány, aby sa prispôsobili zmenám v dovoznom režime EÚ. Tento program sprievodných opatrení pre krajiny AKT týkajúcich sa banánov (BAM), ktorého cieľom je pomáhať reštrukturalizovať odvetvia banánov v desiatich hlavných krajinách AKT vyvážajúcich banány, si vyžaduje zmenu a doplnenie nariadenia (ES) č. 1905/2006, ktorým sa ustanovuje nástroj financovania rozvojovej spolupráce (DCI). Tento návrh je časovo obmedzený na obdobie rokov 2010 – 2013 a je obmedzený, aj pokiaľ ide o jeho politický obsah a rozpočtové dôsledky. Nedotýka sa žiadnych budúcich návrhov finančných nástrojov novej generácie v oblasti vonkajšej spolupráce v ďalšom finančnom rámci. 3. PRIPOMIENKY K POZÍCII RADY 3.1. Všeobecné pripomienky k pozícii Rady Európska komisia môže podporiť pozíciu Rady v prvom čítaní, ktorá je výsledkom konštruktívnych rokovaní medzi tromi inštitúciami. Je v súlade so základnými cieľmi a základným prístupom pôvodného návrhu Komisie a zahŕňa pozmeňujúce a doplňujúce návrhy Európskeho parlamentu o podstate ustanovení BAM. 3.2. Hlavné črty pozície Rady Pozícia sa vyznačuje týmito kľúčovými prvkami v súlade so zmenami a doplneniami, ktoré prijal Európsky parlament: - Body odôvodnenia : počet bodov odôvodnení bol rozšírený a ďalšie boli pridané s cieľom poskytnúť ďalšie vysvetlenia týkajúce sa kontextu, obsahu a cieľov BAM. - Osobitné zameranie na chudobu, živobytie, drobných farmárov a špecifikácie o životaschopnosti stratégií (článok 17a – odsek 1) : pomoc Únie bola teraz výslovne zameraná na odstránenie chudoby a zlepšovanie životných a pracovných podmienok drobných poľnohospodárov a iných dotknutých osôb. - Najvzdialenejšie regióny Európskej únie a zámorských krajín a území (článok 17a - odsek 1) : nariadenie sa v súčasnosti vzťahuje na regionálne životné prostredie oprávnených krajín BAM, najmä v blízkosti najvzdialenejších regiónov EÚ a zámorských krajín a území. - Dvojstranné obchodné dohody s krajinami Latinskej Ameriky (článok 17a – odsek 2) : sú uvedené multilaterálne a bilaterálne (viacstranné a dvojstranné) dohody týkajúce sa banánov, ktoré sú uzavreté alebo v procese uzatvárania. - Rozdelenie finančných prostriedkov (článok 17a – odsek 2) : navrhované kritériá boli usporiadané podľa poradia dôležitosti. Okrem toho sa v kritériách prideľovania využijú údaje z obdobia nie dlhšieho ako päť rokov pred rokom 2010, rovnako ako štúdia Komisie posudzujúca vplyv obchodných dohôd na krajiny AKT. - Požiadavky vo viacročných stratégiách podpory (článok 17a – odsek 3) : boli stanovené viaceré požiadavky (napr. environmentálne profily a normy Medzinárodnej organizácie práce), ktoré majú byť zahrnuté do stratégií podpory v každej krajine. - Hodnotenie programu (článok 17a – odsek 3) : pokrok programu BAM sa bude posudzovať osemnásť mesiacov pred jeho skončením a majú sa poskytnúť príslušné odporúčania. Okrem toho sa zaviedli zmena a doplnenie pôvodne predložené Európskou komisiou: - Dane a poplatky (článok 25 – odsek 2): k neoprávnenosti daní, ciel a iných poplatkov sa pridáva slovné spojenie „ v zásade “, čím sa naznačuje možnosť výnimiek. Výnimky sú interne regulované v pokynoch pre povoľujúcich úradníkov. 3.3. Špecifické otázky (zmeny a doplnenia Parlamentu neprijateľné pre Radu) - Delegované akty (článok 290 Zmluvy o fungovaní EÚ) : Parlament sa svojimi zmenami a doplneniami v prvom čítaní snažil uplatniť tento postup na prijímanie viacročných strategických dokumentov Komisie. Napriek dlhým a intenzívnym rokovaniam (najmä trialógom vedeným v dňoch 2. februára, 23. marca a 20. októbra) v tejto veci nebolo možné dosiahnuť zhodu. Rada tieto zmeny a doplnenia do svojich pozícií v prvom čítaní neprijala. Komisia je pripravená pokračovať v úsilí o zosúladenie pozícií jednotlivých inštitúcií a nájsť spôsoby, ako vyriešiť konkrétne obavy, ktoré Parlament vyjadril v uvedených zmenách a doplneniach, a najmä zaistiť, že Parlament bude môcť zodpovedajúcim spôsobom dohliadať na formulovanie stratégií vonkajšej spolupráce a na riadnu implementáciu vonkajších finančných nástrojov. 4. ZÁVER Európska komisia môže podporiť pozíciu Rady v prvom čítaní.